Likumprojekts

**Grozījumi likumā "Par norēķinu galīgumu maksājumu un finanšu instrumentu norēķinu sistēmās"**

Izdarīt likumā "Par norēķinu galīgumu maksājumu un finanšu instrumentu norēķinu sistēmās" (Latvijas Republikas Saeimas un Ministru Kabineta Ziņotājs, 2004, 2. nr.; Latvijas Vēstnesis, 2011, 46. nr.; 2012, 56. nr.; 2014, 199. nr.; 2016, 101. nr.; 2017, 194. nr.) šādus grozījumus:

1. Aizstāt visā likumā, izņemot pārejas noteikumus, vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā).

2.  1. panta pirmajā daļā:

aizstāt 2. punkta "a" apakšpunktā vārdus "reģistrēta banka, filiāle, ārvalsts bankas filiāle" ar vārdiem "reģistrēta kredītiestāde, filiāle, ārvalsts kredītiestādes filiāle";

aizstāt 10. punkta "a" apakšpunktā vārdus "ierakstu bankas" ar vārdiem "ierakstu kredītiestādes".

3. Izteikt 3. panta 1. punktu šādā redakcijā:

"1) sistēmām, par kuru darbību Latvijas Banka informējusi Eiropas Vērtspapīru un tirgu iestādi;".

4. Papildināt 8. panta otro daļu pēc vārda "darbdienā" ar vārdiem "(kā tā definēta sistēmas noteikumos)".

5. Izteikt VI nodaļas nosaukumu šādā redakcijā:

"**VI nodaļa**

**Sistēma, kurai piemērojamas likuma normas**".

6. Izslēgt 17. un 18. pantu.

7. Izteikt 19. un 20. pantu šādā redakcijā:

"**19. pants.** Latvijas Banka nosaka, vai sistēma, kura darbojas saskaņā ar Latvijas Republikas likumiem, atbilst šā likuma mērķim un vai tai piemērojamas šā likuma normas.

**20. pants.** Latvijas Banka informē Eiropas Vērtspapīru un tirgu iestādi par sistēmu, kuru tā atzinusi par sistēmu, kurai piemērojamas šā likuma normas, un par šīs sistēmas uzturētāju."

Likums stājas spēkā vienlaikus ar Latvijas Bankas likumu.

Finanšu ministrs

J. Reirs